CELEX: 32006R0402
Language: hu
Date: 2006-03-08
Title: A Bizottság 402/2006/EK rendelete ( 2006. március 8. ) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendelet módosításáról   (EGT vonatkozású szöveg)

9.3.2006   
            
            
               HU
            
            
               Az Európai Unió Hivatalos Lapja
            
            
               L 70/35
            
         
      A BIZOTTSÁG 402/2006/EK RENDELETE
   
   (2006. március 8.)
   a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendelet módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre (1) és különösen annak 247. cikkére,
   mivel:
   
               (1)
            
            
               A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK bizottsági rendeletet módosító, 1997. január 20-i 89/97/EK bizottsági rendelet (2) óta szerzett tapasztalatok fényében pontosan meg kell határozni a friss banán nettó tömegének megállapítása céljából használandó módszereket. E módszereknek magukban kell foglalniuk a friss banánok mérlegelését azok nettó tömegének megállapítása céljából, valamint a vámhatóság által erre felhatalmazott gazdálkodó által az e tömeget igazoló banánmérlegelési bizonylatok kiállítását. A friss banán nettó tömegét a bármely szállítóeszközön leszállított minden egyes frissbanán-szállítmány esetében meg kell állapítani.
            
         
               (2)
            
            
               Annak érdekében, hogy a tagállamoknak és a gazdálkodóknak elegendő idejük álljon rendelkezésre ahhoz, hogy felkészülhessenek a mérlegelők engedélyeztetésére, a friss banán mérésére vonatkozó intézkedéseket és a bizonylatok kiállítását 2006. június 1-jétől kell alkalmazni.
            
         
               (3)
            
            
               A Kombinált Nómenklatúra 84. és 85. árucsoportjába tartozó bizonyos (DRAM) elektronikus áramkörök importjára a kiegyenlítő vámokat a Koreai Köztársaságból származó, DRAM (dinamikus véletlen hozzáférésű memória) néven ismert bizonyos elektronikus mikroáramkörök behozatalára vonatkozó végleges kiegyenlítő vám kivetéséről, valamint a kivetett ideiglenes vám végleges beszedéséről szóló, 2003. augusztus 11-i 1480/2003/EK tanácsi rendelet (3) határozza meg. E kiegyenlítő vámok egységes alkalmazásának biztosítása érdekében a fent említett rendelet által érintett termékekre vonatkozóan egyedi származási szabályokról szükséges rendelkezni.
            
         
               (4)
            
            
               A 2454/93/EGK bizottsági rendeletet (4) ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2454/93/EGK rendelet a következőképpen módosul:
   
               1.
            
            
               A 290. cikket követően a következő szövegrésszel egészül ki:
            
         
               2.
            
            
               A 290a. cikk helyébe a következő szöveg lép:
               „290a. cikk
               E fejezet, valamint a 38b. és 38c. melléklet alkalmazásában az alábbi meghatározásokat kell alkalmazni:
               
                           a)
                        
                        
                           »engedélyes mérlegelő« az a gazdasági szereplő, akinek a vámhivatal a friss banán mérlegelésére engedélyt adott;
                        
                     
                           b)
                        
                        
                           »kérelmező nyilvántartása« a friss banán méréséhez kapcsolódó bármely okmányt jelenti;
                        
                     
                           c)
                        
                        
                           »friss banán nettó súlya« a banán önmagában, csomagolóanyag és minden fajta csomagolókonténer nélkül mért súlyát jelenti;
                        
                     
                           d)
                        
                        
                           »frissbanán-szállítmány« az egy szállítóeszközre berakodott és egyetlen exportőr által egy vagy több címzettnek leszállított friss banánból álló szállítmány összmennyisége;
                        
                     
                           e)
                        
                        
                           »bármely kirakodási hely« mindazok a helyek, amelyek alkalmasak a frissbanán-szállítmány kirakására, vagy ahol a vámeljárásnak megfelelően lerakhatók, vagy konténeres szállítás esetében az a hely, ahol a konténert a hajóról, repülőgépről vagy más fő szállítóeszközről lerakják, vagy ahol a banánt a konténerből kirakodják.”
                        
                     
         
               3.
            
            
               A szöveg a következő, 290b. cikkel egészül ki:
               „290b. cikk
               (1)   Az engedélyes mérlegelő státust kérelemre valamennyi vámhivatal megadja a friss banán behozatalában, szállításában, raktározásában vagy kezelésében részt vevő bármely gazdasági szereplőnek, amennyiben az alábbiakban meghatározott feltételeknek eleget tesz:
               
                           a)
                        
                        
                           a kérelmező felajánlja a mérés megfelelő lefolytatásához szükséges minden szükséges biztosítékot;
                        
                     
                           b)
                        
                        
                           a kérelmező rendelkezik a megfelelő mérlegelő berendezéssel;
                        
                     
                           c)
                        
                        
                           a kérelmező nyilvántartása lehetővé teszi a vámhatóságok számára a hatékony ellenőrzések elvégzését.
                        
                     A vámhivatal nem adja meg az engedélyes mérlegelő státust, amennyiben a kérelmező súlyosan vagy ismételten megsértette a vámjogszabályokat.
               Az engedély az engedélyező vámhivatal illetékességi helyén elvégzett frissbanán-mérésre korlátozódik.
               (2)   Az engedélyező vámhivatal visszavonja az engedélyes mérlegelő státust, amennyiben az engedélyes már nem teljesíti az (1) bekezdésben felsorolt feltételeket.”;
            
         
               4.
            
            
               A szöveg a következő, 290c. cikkel egészül ki:
               „290c. cikk
               (1)   A Közösségbe behozott és a 0803 00 19 KN-kód alá tartozó friss banán nettó tömegének ellenőrzése céljából a szabad forgalomba bocsátásra irányuló nyilatkozathoz az érintett frissbanán-szállítmány nettó tömegét csomagolástípusonként és származási helyenként igazoló banánmérlegelési bizonylatot kell csatolni.
               A banánmérlegelési bizonylatot az engedélyes mérlegelő a 38b. mellékletben megállapított eljárásnak és 38c. mellékletben található mintának megfelelően állítja ki.
               Az említett bizonylatot elektronikus formában is be lehet nyújtani a vámhatóságokhoz az általuk meghatározott feltételeknek megfelelően.
               (2)   Az engedélyes mérlegelőnek a vámhatóság részére előzetes értesítést kell küldenie a frissbanán-szállítmány mérlegeléséről szóló banánmérlegelési bizonylat kiállítása céljából, a csomagolás típusa, a származás, továbbá a mérlegelés időpontjának és helyének pontos megjelölésével.
               (3)   A vámhivatalok az évente benyújtott banánmérlegelési bizonylatok legalább 5 %-ának tekintetében kockázatelemzés alapján ellenőrzik a bizonylatokon feltüntetett friss banán nettó tömegét vagy úgy, hogy jelen vannak, amikor az engedélyes mérlegelő leméri a banán reprezentatív mintáit, vagy úgy, hogy a 38b. melléklet 1–3. pontjában megállapított eljárás szerint saját maga mérlegeli a mintákat.”
            
         
               5.
            
            
               A szöveg a következő, 290d. cikkel egészül ki:
               „290d. cikk
               A tagállamok közlik a Bizottsággal az engedélyes mérlegelők névjegyzékét és az abban utólagosan bekövetkezett változásokat.
               A Bizottság az információt továbbítja a többi tagállamnak.”;
            
         
               6.
            
            
               A 11. melléklet e rendelet I. melléklete szerint módosul.
            
         
               7.
            
            
               A 38b. melléklet helyébe az e rendelet II. mellékletében szereplő szöveg lép.
            
         
               8.
            
            
               E rendelet III. melléklete szerint a 38c. melléklettel egészül ki.
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Az 1. cikk 4., 7. és 8. pontját 2006. június 1-jétől kell alkalmazni.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. március 8-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      (2)  HL L 17., 1997.1.21., 28. o.
   
      (3)  HL L 212., 2003.8.22., 1. o. Legutóbb a 2116/2005/EK rendelettel (HL L 340., 2005.12.23., 7. o.) módosított rendelet.
   
      (4)  HL L 253., 1993.10.11., 1. o. A legutóbb a 215/2006/EK rendelettel (HL L 38., 2006.2.9., 11. o.) módosított rendelet.
   
      I. MELLÉKLET
      A 11. melléklet a következőképpen módosul:
      
                  a)
               
               
                  az „ex 7117” és az „ex 8482” KN-kódok alá besorolt termékekre vonatkozó bejegyzések közötti rész a következő szöveggel egészül ki:
                  
                              „ex 8473 30 10 és ex 8473 50 10
                           
                           
                              Dinamikus véletlen hozzáférésű memória néven ismert elektronikus integrált áramkörök (DRAM)
                           
                           
                              Előállítás, amelyben a megmunkálás vagy feldolgozás, és indokolt esetben az összeszerelés helyének megfelelő országból származó alkatrészek beépítése következtében elért értéknövekedés a termék gyártelepi árának legalább 45 %-át teszi ki.
                              Amikor a 45 %-os szabály nem teljesül, a DRAM okat azon országból származónak kell tekinteni, amely ország felhasznált származó anyagainak értékhányada a legmagasabb”
                           
                        
            
                  b)
               
               
                  az „ex 8542” és az „ex 9009” KN-kódok alá besorolt termékekre vonatkozó bejegyzések közötti rész a következő szövegrésszel egészül ki:
                  
                              „ex 8548 90 10
                           
                           
                              Dinamikus véletlen hozzáférésű memória néven ismert elektronikus integrált áramkörök (DRAM)
                           
                           
                              Előállítás, amelyben a megmunkálás és feldolgozás, és indokolt esetben az összeszerelés helyének megfelelő országból származó alkatrészek beépítése következtében elért értéknövekedés a termék gyártelepi árának legalább 45 %-át teszi ki.
                              Amikor a 45 %-os szabály nem teljesül, a DRAM okat azon országból származónak kell tekinteni, amely ország felhasznált származó anyagainak értékhányada a legmagasabb”
                           
                        
            
   
      II. MELLÉKLET
      
         
            „38b. MELLÉKLET
            A 290c. cikk (1) bekezdésében említett eljárás
            A 290c. cikk alkalmazása céljából az engedélyes mérlegelők állapítják meg minden egyes frissbanán-szállítmány esetében a nettó tömeget a banán kirakodásának bármely helyszínén, az alább megállapított eljárás szerint:
            
                        1.
                     
                     
                        Minden csomagolástípusra és származási helyre vonatkozóan a csomagolt banán egységeiből mintát kell venni. A csomagolt banán egységeiből vett mérlegelendő mintának a szállítmány tekintetében reprezentatívnak kell lennie. A mintának legalább az alább feltüntetett mennyiségekre kell kiterjednie:
                        
                                    Csomagolt banán egységeinek száma
                                    (csomagolástípus és származás szerint)
                                 
                                 
                                    A vizsgálandó csomagolt banán egységeinek száma
                                 
                              
                                    — legfeljebb 400
                                 
                                 
                                    5
                                 
                              
                                    — 401-től 700-ig
                                 
                                 
                                    7
                                 
                              
                                    — 701-től 1 000-ig
                                 
                                 
                                    10
                                 
                              
                                    — 1 001-től 2 000-ig
                                 
                                 
                                    13
                                 
                              
                                    — 2 001-től 4 000-ig
                                 
                                 
                                    15
                                 
                              
                                    — 4 001-től 6 000-ig
                                 
                                 
                                    18
                                 
                              
                                    — 6 000 felett
                                 
                                 
                                    21
                                 
                              
                  
                        2.
                     
                     
                        A nettó tömeget a következőképpen kell meghatározni:
                        
                                    a)
                                 
                                 
                                    az ellenőrizendő banán minden csomagolási egységét meg kell mérni (bruttó tömeg);
                                 
                              
                                    b)
                                 
                                 
                                    a banán legalább egy csomagolási egységét meg kell nyitni, és ki kell számítani a csomagolás tömegét;
                                 
                              
                                    c)
                                 
                                 
                                    a csomagolás tömegét valamennyi azonos típusú és származású csomagolásra vonatkozóan el kell fogadni, és a banán minden lemért csomagolási egységének tömegéből le kell vonni;
                                 
                              
                                    d)
                                 
                                 
                                    a banán csomagolási egységeinek az ellenőrzött minta tömege alapján minden típusra és származási helyre vonatkozóan így megállapított átlagos tömegét kell elfogadni a frissbanán-szállítmány nettó tömege meghatározásának alapjául.
                                 
                              
                  
                        3.
                     
                     
                        Amennyiben a vámhatóság egyidejűleg nem ellenőrzi le a banánmérlegelési bizonylatokat, a mérlegelési bizonylaton bejelentett nettó tömeg a vámhatóság számára elfogadható, ha a bejelentett nettó tömeg a vámhatóságok által megállapított átlagos tömeghez képest legfeljebb 1 %-os eltérést mutat.
                     
                  
                        4.
                     
                     
                        A banánmérlegelési bizonylatot annak a vámhivatalnak kell bemutatni, amelyhez a szabad forgalomba bocsátásra irányuló nyilatkozatot benyújtották. A vámhatóságnak a banánmérlegelési bizonylaton szereplő mintavételi eredményeket kell a bizonylatban feltüntetett frissbanán-szállítmány egészére alkalmaznia.”
                     
                  
      
   
   
      III. MELLÉKLET
      A rendelet kiegészül a következő, 38c. melléklettel:
      
         
            „38c. MELLÉKLET